Norodom Sihamoni
Norodom Sihamoni vel litteris Khmer នរោត្តម សីហមុនី (natus ad Phnom Penh die 14 Maii 1953) est rex Cambosiae. Filius est regis anterioris Norodom Sihanouk quem e regina Monineath genuit. Pragae in Cechoslovacia ab anno aetatis decimo educatus est et Academiae Artium Musicarum Pragensis alumnus est atque deinde Universitatis Artium Scaenicarum et Cinematographicarum Pyongyangensis. Lutetiae annos fere viginti degit, professor saltationis a principio merens sed ab anno 1993 legatus patriae iuxta Unesco. Patre regnum nuper abdicante, Norodom Sihamoni rex acclamatus est die 29 Octobris 2004.

Bibliographia 
 Miroslav Nožina, Jiří Šitler, Karel Kučera, Royal Ties: King Norodom Sihamoni and the History of Czech-Cambodian Relations. Pragae: Knižní klub, 2006. ISBN 978-80-86938-75-2

Nexus externi 

 
 Situs officialis

Politici Cambodiae
Alumni Academiae Artium Musicarum Pragensis
Alumni Universitatis Artium Scaenicarum et Cinematographicarum Pyongyangensis
Legati Cambodiae
Reges Cambodiae
Saltatores Cambodiae